《登鼓山大顶》
明代·徐熥

晓望屴崱峰，振衣涉蓁莽。树色远葱茏，练瀑空中响。

峭壁插苍穹，丹崖悬百丈。鬼斧凿鸿濛，玄岩閟罔两。

我来叩崆峒，素心怀孤往。萝蔓刺衣裾，烟霞随屦杖。

倚石漱清流，顿令神骨爽。薄暮日渐暝，月印苍苔上。

忽闻天籁鸣，泠泠惬心赏。愿言脱尘缨，不复絓世网。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。